Садыкова Сыйнат
Садыкова Сыйнат (1917, Кара-Буура району, Чымкент айылы —1976, Бишкек ш.) – Социалистик Эмгектин Баатыры (1957). 1944-жылдан КПСС мүчөсү. 

1943-ж. Мугалимдер институтун бүтүп, Чоң-Коргон жети жылдык мектебинде мугалим. Партиянын Киров (Кара-Буура) райкомунун жана Талас обкомунун аялдар арасында иштөө бөлүмүнүн башчысы, партиянын Будённый райкомунун катчысы, Талас облустук эл депутаттар кеңешинин аткомунун төрагасынын орун басары, Талас облусунун соода бөлүмүнүн башчысы. 

1954-жылдан Киров (азыр Кара-Буура) райондук эл депутаттарынын кеңешинин аткомунун төрагасы. СССР Жогорку Советинин (1958—62) депутаты. Ленин, «Ардак Белгиси» ордендери менен сыйланган. (Чымкент айлындагы орто мектепке анын ысмы берилген.

Колдонулган адабияттар 
 Талас облусу энциклопедия. Бишкек-1995-ж.

Кара-Буура району
Туулгандар 1917-жылы
Өлгөндөр 1976-жылы